open-index/open-wikipedia-markdown huggingface dataset:
பிரௌனியன் இயக்கம்

thumb|ஆயிரம் முறை இரு பரிமாண வெளியில் நடக்கும் ஒரு குறிப்பில்வழி பிரௌனியன் இயக்கத்தின் மாதிரி வரைபடம்

**பிரௌனியன் இயக்கம்** (*Brownian motion*) என்பது கீழ்காணுபவற்றைக் குறிக்கும்:

# நீர்மத்தில் நுண்ணிய துகள்களின் "ஒழுங்கற்றது போல் தோன்றும்" அல்லது *[[குறிப்பில்வழி]]* (random) இயக்கம்.
# மேல் குறிப்பிடப்பட்டுள்ள வகை இயக்கங்களின் கணித மாதிரி.

முதன் முதலில், இராபர்ட் பிரௌன் (Robert Brown) என்ற தாவிரவியலாளரால் முன் வைக்கப்பட்ட இக்கருத்துருவை, லூயி பாசெலியர் (Louis Bachelier) என்பவர் கோட்பாட்டு நிலைக்கு கொண்டு வந்தார். அல்பர்ட் ஐன்ஸ்டீனும் இதில் பங்களிப்புச் செய்தார். சான் பத்தீட்டு பெரென் என்பவர் தனது ஆய்வுகள் மூலம் இக்கோட்பாட்டிற்கு வலு சேர்த்தார்.

## வரலாறு
ஸ்காட்லாந்தைச் சேர்ந்த இராபர்ட் பிரௌன் என்பவர் 1827ஆம் ஆண்டில்
தண்ணீரில் மகரந்தத் தூள்களைப் போட்டு அவற்றை ஒரு நுண்ணோக்கியின் மூலம் பார்த்தார். மகரந்த்த் தூள் ஒவ்வொன்றும் அங்குமிங்கும் ஓடியது. ஆனால் தண்ணீரில் எந்தவிதமான அசைவுமிருப்பதாகத் தெரியவில்லை. மகரந்தத் தூள்களுக்கு உயிர் உண்டோ என்ற சந்தேகம் அவருக்கு முதலில் ஏற்பட்டது. ஆனால் அடுத்து அவர் ஒரு சாயப் பொடியைத் தண்ணீரில் கலந்து நுண்ணோக்கியின் மூலமாகப் பார்த்த போது, உயிரில்லாதவை என்று உறுதியாகத் தெரிந்த சாயத் துகள்களும் அங்குமிங்கும் ஓடியாடியதைக் கண்டார். பிரௌனுக்கு அதற்கான காரணம் விளங்கவில்லை. எனினும் அதை அவர் முதலில் அறிவித்ததால் அத்தகைய துகள்களின் இயக்கத்திற்கு பிரௌனியன் இயக்கம் என்று பெயரிடப்பட்டது.

## பிரௌனியன் இயக்கம்
1860களில் ஸ்காட்லாந்தைச் சேர்ந்த இயற்பியலாரான ஜேம்ஸ் கிளார்க் மக்ஸ்வெல் வாயுக்களில் நுண்ணிய அணு அல்லது மூலக்கூறுகளிருப்பதாகவும், அவை ஓய்ச்சலின்றி அங்குமிங்கும் கண்டபடி ஓடிக்கொண்டிருப்பதாகவும் கற்பனை செய்து வாயுக்களின் நடத்தைகள் பற்றிய விதிகளை உருவாக்கினார். திரவங்களிலும் கூட மூலக்கூறுகள் அங்குமிங்கும் ஓடிக்கொண்டிருக்கக் கூடும் என்று விஞ்ஞானிகள் எண்ணத் தலைப்பட்டனர். அதன் மூலம் பிரௌனியன் இயக்கத்திற்கான காரணம் விளங்க தொடங்கியது. தண்ணீரிலுள்ள மூலக்கூறுகள் மகரந்த்த் தூள்களையும், சாயத் தூகள்களையும் நாலா திசைகளிலிருந்தும் வந்து தாக்கிப் பந்தாடி கொண்டிருக்கின்றன. ஒரு திசையில் திடீரொன்று மோதல் அதிகமாகிவிட்டால் மகரந்த்த் தூள் அந்தத் திசையில் உந்தப்பட்டு ஓடுகிறது. சிறிது தூரம் ஓடியதும் வேறு துகள்கள் அதனுடன் மோதி தைத் திசை திருப்பி விடுகின்றன. ஒரு குறிப்பிட்ட நிறையுள்ள துகள் இவ்வாறு நகர்த்தப்படுகிற தொலைவு நீர் மூலக்கூறின் நிறையைப் பொறுத்தது என்ற கருத்தை 1905 ஆம் ஆண்டு ஆல்பர்ட் ஐன்ஸ்டைன் கண்டறிந்து அதற்கான ஒரு சமன்பாட்டையும் உருவாக்கினார். சான் பத்தீட்டு பெரென் என்ற பிரெஞ்சு இயற்பியலாளர் 1908-11 ஆண்டு காலங்களில் செய்முறை ஆராய்ச்சி மூலம், ஐன்ஸ்டைன் கண்டறிந்த சமன்பாட்டை உறுதி செய்தார். அந்த சமன்பாட்டை பயன்படுத்தி நீர் மூலக்கூறுகளின் பரிமாணத்தைக் கணக்கிட்டார்.

## மேற்கோள்கள்

பகுப்பு:இயற்பியல் கோட்பாடுகள்
பகுப்பு:ஆல்பர்ட் ஐன்ஸ்டைன்
பகுப்பு:கூழ்ம வேதியியல்
ரவி சங்கர்

பண்டிட் **ரவி சங்கர்** (*Ravi Shankar*, வங்காளம்: রবি শংকর; 7 ஏப்ரல் 1920 - 11 டிசம்பர் 2012),, உலகப் புகழ் பெற்ற இந்திய சிதார் இசைக்கலைஞர் ஆவார். இந்திய இசையை மேற்கு உலகுக்கு கொண்டு சென்றார்

=விருதுகள்=
*1992 ஆம் ஆண்டு ரமன் மக்சேசே விருது.
*இவருக்கு 1999 ஆம் ஆண்டு இந்தியாவின் உயரிய விருதான பாரத ரத்னா விருது வழங்கப்பட்டது.
*காளிதாஸ் சம்மன் விருது (1987-1988)
*2013 ஆம் ஆண்டு பண்பாட்டு நல்லிணக்கத்துக்கான முதல் தாகூர் விருது

## கிராமி விருதுகள்
*1967 ஆம் ஆண்டு எகுடி மெனுஹின் என்ற வயலின் இசைக் கலைஞருடன் இணைந்து உருவாக்கிய *வெஸ்ட் மீட்ஸ் ஈஸ்ட்* எனும் இசைக் கோவைக்கு முதல் தடவையாக "கிராமி விருதை" இவர் பெற்றார்.
*1972 ஆம் *தி கன்செர்ட் பார் பங்களாதேஷ்*என்ற ஆல்பத்திற்கு இரண்டாம் தடவை விருது கிடைத்தது.
*2001 ஆம் ஆண்டு *புல் சர்கிள்* என்ற ஆல்பத்திற்கு மூன்றாம் தடவை விருது கிடைத்தது.
*2013 ஆம் ஆண்டு வாழ்நாள் சாதனையாளர் கிராமி விருது.

## மாநிலங்களவை உறுப்பினர்
1986இல் இந்திய மாநிலங்களவை உறுப்பினராகவும் நியமிக்கப்பட்டார்
. 
.

## மேற்கோள்கள்

## வெளி இணைப்புகள்

* ரவி சங்கரின் வலைத்தளம்

பகுப்பு:பாரத ரத்னா விருது பெற்றவர்கள்
பகுப்பு:1920 பிறப்புகள்
பகுப்பு:2012 இறப்புகள்
பகுப்பு:காணொளிக் கோப்பு உள்ள கட்டுரைகள்
பகுப்பு:ரமோன் மக்சேசே விருது பெற்றோர்
பகுப்பு:சித்தார் இசைக் கலைஞர்கள்
பகுப்பு:காளிதாஸ் சம்மன் விருது பெற்றவர்கள்
பகுப்பு:வங்காள மக்கள்
பகுப்பு:கிராமி விருது வென்றவர்கள்
நிறுத்தக்குறிகள்

**நிறுத்தக்குறிகள்** (*punctuation marks*) பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

பரவலாகப் பயன்பாட்டில் உள்ள நிறுத்தக்குறிகள் பின்வருவன:

# கால்புள்ளி (தமிழ் நடை) – (,)
# அரைப்புள்ளி (தமிழ் நடை) – (;)
# முக்கால்புள்ளி (தமிழ் நடை) -(:)
# முற்றுப்புள்ளி (தமிழ் நடை) – (.)
# புள்ளி (தமிழ் நடை) – (.)
# முப்புள்ளி (தமிழ் நடை) – (…)
# கேள்விக்குறி (தமிழ் நடை) -(?)
# உணர்ச்சிக்குறி (தமிழ் நடை) – (!)
# இரட்டை மேற்கோள்குறி (தமிழ் நடை) – (" ")
# ஒற்றை மேற்கோள்குறி (தமிழ் நடை) – (' ')
# தனி மேற்கோள்குறி (தமிழ் நடை) – ( ' )
# மேற்படிக்குறி (தமிழ் நடை) – ( " )
# பிறை அடைப்பு (தமிழ் நடை) – ( )
# சதுர அடைப்பு (தமிழ் நடை) – [ ]
# இணைப்புக்கோடு; இணைப்புக்கோடு (தமிழ் நடை); இடைக்கோடு - ( - )
# சாய்கோடு (தமிழ் நடை) – (/)
# அடிக்கோடு (தமிழ் நடை) – (_)
# உடுக்குறி (தமிழ் நடை) – (*)

## சான்றுகள்

# இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், . Aleem

## மேற்கோள்கள்

*
மீயொலி

**மீயொலி (Ultrasound)** (இலங்கை வழக்கு: **கழியொலி**) என்பது ஒலியின் அதிர்வெண் 20,000க்கு மேற்பட்ட ஒலி அலைகளைக் குறிக்கும். மீயொலிகளை மனிதர்களால் கேட்க முடியாது. மாந்தர்கள் தம் செவியால் 20 முதல் 20,000 ஒலி அலைகள் கொண்ட ஒலியலைகளைத்தான் கேட்க இயலும்.

## மீயொலி கேட்கும் திறன்

நாய்கள், ஓங்கில் (டால்பின்), வௌவால் போன்ற சில விலங்குகள் மீயொலியைக் கேட்கும் திறன் கொண்டவை. மேலும் குழந்தைகளும் பெரியர்வகளைக் காட்டிலும் உயர் அதிவெண்கள் கொண்ட ஒலிகளைக் கேட்க வல்லவர்கள்.வௌவால் இரவு நேரங்களில் பறந்து பயணம் செய்யும் போது அது உண்டாக்கும் மீயொலிகள் பிற பொருட்களின் மீது பட்டு எதிரொலிக்கும் அளவை உணர்ந்து கொண்டே தம் திசையை நிர்ணயிக்கின்றன.

## மீயொலிகளின் பயன்கள்

மீயொலிகள் நீர்மப்பொருள் வழி சென்று ஒரு பொருளின் மீது ஒட்டியிருக்கும் நுண்ணிய அழுக்குகளை உலுப்பி விடுவிக்க வல்லது. இதனை வேதியியலிலும், குறைக்கடத்தி மின் கருவிகள் செய்வதிலும், வேறு பல துறைகளிலும் பயன்படுத்துகின்றனர். குறைக்கடத்தி மின் கருவிகளில், கருவியில் அலுமினியம் போன்ற மின் கம்பிகளை சிலிக்கான் சில்லோடு இணைக்க (ஒட்டுவிக்க) மீயொலிகளைப் பயன்படுத்துகின்றனர். மீயொலி அதிர்ச்சியால் அணுக்கள் அதிரும் பொழுது அணுக்கவையால் ஒட்டுதல் ஏற்படுகின்றது.
மீயொலியானது மருத்துவச் சோதனை முறைகள் பலவற்றிலும் பயன்படுத்தப்படுகின்றது. கர்ப்பம் தரித்திருக்கும் தாய்மாரின் வயிற்றில் இருக்கும் குழந்தையின் நிலையை அறிதலில் மிகவும் பயன்பாடுள்ளதாக அமைகின்றது.

## மேற்கோள்கள்

பகுப்பு:ஒலி
தொல்லுயிர் எச்சம்

thumb|அம்மோனைட்டு
thumb|மரத்தின் எச்சம்
thumb|ஆர்க்கியோப்டெரிக்ஸ்
**தொல்லுயிர் எச்சம் (fossil)** அல்லது **புதைபடிவம்** என்பது தாதுப்படுத்தப்பட்ட அல்லது தாதுப்பொருளால் நிரப்பப்பட்ட தாவரங்கள், விலங்குகள் மற்றும் அவற்றின் கால்தடங்கள் ஆகியவற்றைக் குறிக்கும். அவை, மூலக்கூறு உயிரியலாளர்களுக்கு மிகவும் பயனுள்ள தகவல்களை அளிக்கின்றன. சில சமயங்களில் மரப் பிசினில் சிக்கும் சிறு பூச்சிகள் எச்சங்களாகின்றன (பார்க்கவும்: அம்பர்).

வாழும் உயிரினங்களில் சில பழைய தொல்லுயிர் எச்சங்களை ஒத்து இருப்பின் அவற்றை வாழும் தொல்லுயிர் எச்சங்கள் எனக் குறிப்பிடுவர். கண்டெடுக்கப்படும் தொல்லுயிர் எச்சமானது தற்காலத்தில் வாழும் உயிரினமாக இல்லாதவிடத்து அவை இன அழிவுக்குள்ளான இனமாகக் கருதப்படும்.

thumb|இந்தோனேசியாவின் பண்டுங் புவிச்சரிதவியல் அருங்காட்சியகத்தில் உள்ள மரப் புதை படிவம். இந்தோனேசியாவில் இதுவரை கிடைத்துள்ள மரப் புதைபடிவங்களில் இதுவே மிகப் பெரியது. உலகிலேயே மிகப் பெரிய மரப் புதை படிவமாகவும் இது கருதப்படுகிறது.

*
பகுப்பு:மூலக்கூற்று உயிரியல்

## மேற்கோள்கள்
பிபிசி

**பிபிசி** (*BBC*) ஐக்கிய இராச்சியத்தைச் சேர்ந்த, பொது நிதியில் இயங்கும் ஊடக நிறுவனமாகும். பிபிசி என்பது பிரித்தானிய ஒலிபரப்புக் கூட்டுத்தாபனம் என்னும் பொருள்படும் **B**ritish **B**roadcasting **C**orporation என்னும் ஆங்கிலப் பெயரின் சுருக்கமாகும். இந்நிறுவனம், 1927ஆம் ஆண்டு தொடங்கப்பட்டது. பிபிசி தொலைக்காட்சி, வானொலி, இணையத்தள சேவைகளை வழங்குகிறது.

இதன் தலைமையகம் இலண்டனில் உள்ள வெஸ்ட்மின்ஸ்டர் நகரத்தில் உள்ளது. இந்நிறுவனம் இருபத்து மூன்றாயிரம் பணியாளர்களைக் கொண்டுள்ள உலகின் பெரிய ஒலிபரப்பு நிறுவனமாகும். இந்நிறுவனம் வழங்கும் செய்திகள் உலகளவில் சேகரிக்கப்படுகின்றது. இதன் முதன்மைப் பணி ஐக்கிய இராச்சியத்திலுள்ள பகுதிகளுக்கு அரசு சார்பாக ஒலிபரப்புவதாகும். இது உலகின் 150 தலைநகரங்களில் ஒலிபரப்பாகிறது.

உலகின் 28 மொழிகளில் நிகழ்ச்சிகளை வழங்கும் பிபிசி வானொலி பிபிசி தமிழோசை என்ற பெயரில் நாள்தோறும் அரை மணி நேரம் தமிழ் நிகழ்ச்சிகளையும் வழங்கி வருகிறது. தமிழோசை நிகழ்ச்சிகளை பெப்ரவரி 2002 இல் இருந்து இலங்கை ஒலிபரப்புக் கூட்டுத்தாபனம் நேரடி ஒலிபரப்புச் செய்து வந்தது எனினும் ஈழப்போர்ச் செய்திகளை பிபிசி ஒலிபரப்பிய வேளைகளில் அதனைக் குழப்பியதால் பிபிசி 9 பெப்ரவரி 2009 முதல் இலங்கை ஒலிபரப்பு நிலையத்தினூடான ஒலிபரப்பை இடைநிறுத்திக் கொண்டது.

## எதிர்ப்பு
இந்தியாவின் தலைநகரான புது தில்லியில் நடந்த பெண் வல்லுறவு நிகழ்வை ஒட்டி எடுக்கப்பட்ட இந்தியாவின் மகள் என்ற ஆவணப்படத்தில் திகார் சிறையில் அடைக்கப்பட்டுள்ள குற்றவாளி முகேஷ் சிங்கின் பேட்டி பெண்களை அவமதிப்பதாக இருப்பதாகக் கூறி, இதை ஒளிபரப்பு செய்த பிபிசியின் மீது இந்தியா அரசு நடவடிக்கை எடுக்க முயன்றது.

## வருமான வரி சோதனையும், வரி ஏய்ப்பும்
பி பி சி இந்தியா அலுவலகத்தில் 14 பிப்ரவரி 2023 அன்று இந்திய வருமான வரி அதிகாரிகள் சோதனை நடத்தினர்.6 சூன் 2023 அன்று பி பி சி இந்தியா, தாங்கள் ரூபாய் 40 கோடியை வருமான வரி கணக்கில் குறைத்துக் காட்டியதாக மின்னஞ்சல் மூலம் வருமான வரித் துறைக்கு தகவல் தெரிவித்தனர்.

## மேற்கோள்கள்

## வெளியிணைப்புகள்

* பிபிசி இணையத்தளம்
* பிபிசி தமிழ் வானொலிச் சேவை
* பிபிசி டுவிட்டர் பக்கம்
* பிபிசி டெலிகிராம் பக்கம்


பகுப்பு:ஆங்கில தொலைக்காட்சி சேவைகள்
பகுப்பு:பிரித்தானிய வானொலி நிறுவனங்கள்
இலட்சம்

ஒரு **இலட்சம்** () (Lakh) அல்லது ஒரு **நியுதம்**  என்பது, எண்ணிக்கையில் நூறு ஆயிரங்களுக்கு சமமான ஒரு எண். நூறு இலட்சங்கள் சேர்ந்து ஒரு கோடியாகும், இது, இந்தியாவில் பயன்படுத்தப்பட்டு வரும் பழங்கால எண்ணிக்கை முறையாகும். இம்முறையில் எண்களை எழுதும் போது, எண்களுக்கு இடையே தடுப்பான்களை பயன்படுத்தும் இடங்களும் மாறுபடுகின்றன. மேலும் இது அளவைக் குறிப்பிடவும் பயன்படுத்தப்படுகிறது, உதாரணமாக "**Lakhs** of people" (**Lakhs** லட்சக்கணக்கான) லட்சக்கணக்கான மக்கள் என்பதை குறிக்க பயன்படுத்தப்படுகிறது. (**லட்சக்கணக்கான** இது பொருளாதார பயன்பாட்டிற்கு அல்ல.)

இலட்சம் என்பதற்கு பதிலாக **இலகாரம்** என்று எழுதுதல் தூய தமிழ் என்று கருதப்படுகிறது.

### எடுத்துக்காட்டு
மேல் நாட்டு முறையில் பெரிய எண்களை எழுதும் போது ஆயிரம் ஆயிரமாகப் பிரித்துக் காட்டுவது வழக்கு. ஆயிரம் (1,000), மில்லியன் (1,000 x 1,000), பில்லியன் (1,000 x 1,000 x 1,000) என்றவாறு ஆயிரத்தின் மடங்குகளுக்கே தனிப் பெயர்களும் உள்ளன. ஆனால், இந்திய முறையில்  ஆயிரம் (1,000), இலட்சம் (100 x 1,000), கோடி (100 x 100 x 1,000) ஆயிரத்தின் நூற்று மடங்குகளுக்கே தனிப்பெயர்கள் உள்ளன. இதனால், இந்திய முறையில் ஆயிரத்துக்குப் பின் நூறு நூறாகவே பிரித்துக் காட்டுவது வழக்கம்.

## மேற்கோள்


பகுப்பு:எண்ணிக்கை
பகுப்பு:முழு எண்கள்
கோடி

ஒரு **கோடி (Crore)** என்பது, எண்ணிக்கையில் நூறு இலட்சங்களுக்கு சமமாகும். நூறு கோடிகள் சேர்ந்தது ஒரு பில்லியன் ஆகும். இது, இந்தியாவில் பயன்படுத்தப்பட்டு வரும் பழங்கால எண்ணிக்கை முறையாகும். இம்முறையில் எண்களை எழுதும்போது, எண்களுக்கு இடையே தடுப்பான்களை பயன்படுத்தும் இடங்களும் மாறுபடுகின்றன.

## எடுத்துக்காட்டு
அயல் நாடுகளில் 30 மில்லியனை 30,000,000 என எழுதுவர். இதுவே கோடி அடிப்படையில் எழுதும் பொழுது, 3,00,00,000 என எழுதப்படும்.

## மேற்கோள்கள்

பகுப்பு:எண்ணிக்கை
பகுப்பு:முழு எண்கள்
மாத்திரை (தமிழ் இலக்கணம்)

தமிழ் இலக்கணத்தில் **மாத்திரை** எனப்படுவது ஒருவன் இயல்பாகக் கண் இமைக்கும் (சிமிட்டும்) நேரத்தைக் குறிக்கும் அளவாகும். எழுத்துகள் ஒலிக்கப்படும் கால நீட்டத்தைக் குறிக்க மாத்திரை என்னும் கால அளவு பயன்படுகின்றது. நாம் ஒரு பொருளைப் பார்த்துக் கொண்டிருக்கும் போதே கண் இயல்பாகவே மூடித் திறந்து கொள்ளும். இப்படி நம்மை அறியாமல் கண் இமைத்துக் கொள்ளும் கால அளவுதான் மாத்திரை.

* குற்றெழுத்துகளுக்கு (குறில் எழுத்துகளுக்கு) மாத்திரை ஒன்று (எடுத்துக்காட்டாக: அ, இ, ப, கி, மு)
* நெட்டெழுத்துகளுக்கு (நெடில் எழுத்துகளுக்கு) மாத்திரை இரண்டு (எடுத்துக்காட்டாக: ஆ, ஈ, ஏ, கா, வா, போ)
* தனி மெய்யெழுத்துகள், ஆய்த எழுத்து, குற்றியலுகரம், குற்றியலிகரம் போன்றவை அரை மாத்திரைதான் ஒலிக்கும். 
* உயிரளபெடை மூன்று மாத்திரையளவும், ஒற்றளபெடை ஒரு மாத்திரையளவும் ஒலிக்கும்.
* ஔகாரக்குறுக்கம், ஐகாரக்குறுக்கம் என்பன ஒன்று அல்லது ஒன்றரை மாத்திரையளவு ஒலிக்கும்.
* மகரக்குறுக்கம், ஆய்தக்குறுக்கம் என்பன கால் மாத்திரையளவு ஒலிக்கும்.

## அடிக்குறிப்பு

பகுப்பு:எழுத்திலக்கணம்
விக்சனரி

**விக்சனரி** (*Wiktionary*) என்பது சொற்களுக்கான பொருள், அவற்றின் மூலம், உச்சரிப்பு முதலியவற்றை உள்ளடக்கிய, கட்டற்ற **பன்மொழி அகரமுதலி** ஒன்றைக் கூட்டு முயற்சியில் உருவாக்கும் ஒரு திட்டமாகும். இத்திட்டம் விக்கிமீடியா நிறுவனத்தினால் வழிநடத்தப்படுகிறது. வணிக நோக்கற்ற இந்த அகரமுதலியை இலவசமாக எவரும் பயன்படுத்திக் கொள்ள முடியும்; பங்கேற்கவும் முடியும்.

விக்கிப்பீடியாவைப் போன்றே விக்சனரிகளும் பல மொழிகளில் உருவாக்கப்பட்டுள்ளன. விக்சனரியில் சொற்களுக்குப் பொருள் தவிர விளக்கம், பயன்பாடு, சொற்பிறப்பியல், இணை சொற்கள், சொல்வளம் ஆகியவையும் தர வாய்ப்புள்ளது. ஒரு மொழியில் உருவாக்கப்படும் விக்சனரியில் அம்மொழி தவிர, பிற மொழிச் சொற்களும் இடம்பெறலாம்.

## விக்சனரி வரலாறு
இணையத்தில் விக்சனரியின் தோற்றம் 2002 டிசம்பர் 12 ஆம் திகதி உருவாக்கம் பெற்றது. அதனைத் தொடர்ந்து ஆங்கிலம் அல்லாத முதல் மொழி விக்சனரியாக 2004 மார்ச்சு 28 ஆம் திகதி பிரஞ்சு மற்றும் பொலிசு மொழி அகரமுதலிகள் தோற்றப்பெற்றன. அதனைத் தொடர்ந்தே ஏனைய மொழிகளிலும் விக்சனரிகள் தோற்றம் பெறத்தொடங்கின.

விக்சனரி தோற்றம் பெற்ற காலகட்டத்தில் அதன் இணைய முகவரியாக (wiktionary.wikipedia.org) என்றே 2004 மே 1 ஆம் திகதி வரை இருந்தது. தற்போது விக்சனரியின் இணைய முகவரியாக (www.wiktionary.org)  என்றுள்ளது.

## தமிழ் விக்சனரி வரலாறு
;*முதன்மைக் கட்டுரை: [[தமிழ் விக்சனரி]]*

## மேற்கோள்கள்
  
## வெளி இணைப்புகள்
* விக்சனரி இணையத்தளம்
* தமிழ் விக்சனரி இணையத்தளம்

பகுப்பு:அகராதிகள்
பகுப்பு:விக்கிமீடியா திட்டங்கள்
பகுப்பு:மீடியாவிக்கி இணையங்கள்
பகுப்பு:சொற்பிறப்பியல்
மாத்திரை

* மாத்திரை (தமிழ் இலக்கணம்).
* மாத்திரை (மருத்துவம்).
டோனி பிளேர்

**டோனி பிளேர்** (*Tony Blair*), (பி. மே 6, 1953) ஐக்கிய இராச்சியத்தின் முன்னாள் பிரதமர் ஆவார். 1994ல் ஜான் ஸ்மித்தின் இறப்பிற்குப் பிறகு, தொழிற் கட்சியைத் தலைமை தாங்கி நடத்தி 1997ல் நடந்த பொதுத் தேர்தல்களில் ஜான் மேஜரைத் தோற்கடித்து தொழிற் கட்சிக்கு வெற்றி ஈட்டித் தந்தார். அன்று முதல், தொடர்ந்து மூன்று முறை பிரதமராகப் பதவி வகித்திருக்கிறார். தொழிற் கட்சித் தலைவர்களிலேயே அதிக காலம் பிரதமாரகப் பொறுப்பு வகிப்பவரும், தொடர்ந்து மூன்று முறை பொதுத் தேர்தல்களில் அக்கட்சிக்கு வெற்றி ஈட்டித் தந்தவரும் டோனி பிளேர் தான். இவர் ஜூன் 27, 2007 அன்று தமது பிரதமர் பதவியில் இருந்து விலகினார்.

## வெளி இணைப்புகள்
* 10 Downing Street official site 
* Guardian Unlimited Politics Ask Aristotle: Tony Blair
* They Work For You - Tony Blair
* Ministerial Whirl - A tool showing Tony Blair's cabinet changes since 1997 

பகுப்பு:பிரித்தானிய அரசியல்வாதிகள்
பகுப்பு:வாழும் மக்கள்
பகுப்பு:1953 பிறப்புகள்
பகுப்பு:ஐக்கிய இராச்சியத்தின் பிரதமர்கள்
இல்லறவியல் (திருக்குறள்)

**[[திருக்குறள்|திருக்குறளின்]]** அறத்துப்பால், பாயிரவியல், இல்லறவியல், துறவறவியல், ஊழியல் ஆகிய நான்கு இயல்களைக் கொண்டுள்ளது.

## அதிகாரங்கள்
இல்லறவியலில் இருபது அதிகாரங்கள் அடங்கியுள்ளன.

* இல்வாழ்க்கை – மனைவியோடு கூடிவாழ்தல்
* வாழ்க்கைத் துணைநலம் – மனைவியின் சிறப்பு
* மக்கட்பேறு – அறிவுள்ள பிள்ளைகளைப் பெறுதலின் சிறப்பு
* அன்புடைமை – அன்பு செலுத்துதல்
* விருந்தோம்பல் – விருந்தினரை உபசரிக்கும் முறைமை
* இனியவைகூறல் – இனிமையான சொற்களையே சொல்லுக 
* செய்ந்நன்றி அறிதல் – பிறர் செய்த நன்மையை என்றும் மறவாமை 
* நடுவு நிலைமை
* அடக்கமுடைமை – உணர்வுகளை தீயவழியில் செல்லாமல் அடக்குதல்
* ஒழுக்கமுடைமை – நல்ல நெறிகளை கடைப்பிடித்தல்
* பிறனில் விழையாமை – பிறனுடைய மனைவியை விரும்பாமை
* பொறையுடைமை – பொறுமை காத்தல்
* அழுக்காறாமை – பொறாமை கொள்ளாமை
* வெஃகாமை – பிறர் பொருளை அபகரிக்க எண்ணாமை
* புறங்கூறாமை – பிறர் பற்றி கோள் சொல்லாமை
* பயனில சொல்லாமை – பயன் இல்லாத சொற்களைச் சொல்லாமை
* தீவினையச்சம் – பிறருக்கு தீமை செய்ய அஞ்சுதல்
* ஒப்புரவறிதல் – பொதுவான அறங்களை அறிந்து செய்தல்
* ஈகை – ஏழைக்கு இரங்குதல்
* புகழ் – நிலையான புகழ்

பகுப்பு:திருக்குறள்
பகுப்பு:திருக்குறள் ஆய்வு நூல்கள்
புகழ் பெற்ற இலங்கையர்கள்

## இலங்கையின் சனாதிபதிகள்
* வில்லியம் கோபல்லாவ
* ஜே.ஆர் ஜெயவர்த்தனா
* ரணசிங்க பிரேமதாசா
* டி.பி.விஜயதுங்க
* சந்திரிகா பண்டாரநாயக குமாரதுங்க
* மகிந்த ராஜபக்ச

## இலங்கையின் பிரதமர்கள்
* டி.எஸ்.சேனநாயக்கா  1948-1952
* டட்லி சேனாநாயக்க  1952-1953, 1960-1960, 1965-1970
* ஜொன் கொதலாவல  1953-1956
* எஸ். டபிள்யூ. ஆர். டி. பண்டாரநாயக்கா  1956-1959
* டப்ளியூ. தகநாயக்க 1959-1960
* சிறிமாவோ பண்டாரநாயக்கா  1960-1965, 1970-1977, 1994-2000
* ஜே.ஆர் ஜெயவர்த்தனா  1977-1978
* ரணசிங்க பிரேமதாசா  1978-1989
* டி.பி.விஜயதுங்க  1989-1993
* ரணில் விக்கிரமசிங்க  1993-1994, 2001-2004
* சந்திரிகா பண்டாரநாயக குமாரதுங்க  1994-
* இரத்னசிறி விக்கிரமநாயக்கா  2000-2001
* மகிந்த ராஜபக்ச  2004-

## இலங்கையின் அரசியல்வாதிகள்
* சர். பொன். இராமநாதன்
* சர். பொன். அருணாசலம்
* பிலிப் குணவர்த்தனா
* என். எம். பெரேரா
* கொல்வின் ஆர். டி சில்வா
* பீட்டர் கெனமன்
* ஜீ. ஜீ. பொன்னம்பலம்
* எஸ். ஜே. வி. செல்வநாயகம்
* சௌமியமூர்த்தி தொண்டமான்
* அ. அமிர்தலிங்கம்
* ரோஹண விஜேவீர
* லக்ஷ்மன் கதிர்காமர்
* வேலுப்பிள்ளை பிரபாகரன்

## இலங்கையின் தேசிய வீரர்கள்
* ஆறுமுக நாவலர்
* அநகாரிக்க தர்மபால

## இலங்கையின் விளையாட்டு வீரர்கள்
* டங்கன் வைட்
* துலிப் மெண்டிஸ்
* அர்ஜூன றணதுங்க
* அரவிந்த டி சில்வா
* சமிந்த வாஸ்
* முத்தையா முரளிதரன்
* மஹேல ஜயவர்த்தன
* சனத் ஜெயசூரிய
* சுசந்திகா ஜயசிங்க
* தமயந்தி தர்சா
* சிந்தன விதானகே

## இலங்கைக் கலைஞர்கள்
* விஜய குமாரதுங்க
* ஜீவன் குமாரதுங்க
* காமினி பொன்சேகா
* மாலினி பொன்சேகா
* பண்டித அமரதேவ
* ருக்மணிதேவி

## இலங்கை எழுத்தாளர்கள்

## இலங்கையின் அறிஞர்கள்
* சைமன் காசிச்செட்டி
* பரணவிதான
* ஆனந்த குமாரசுவாமி
* சுவாமி விபுலாநந்தர்
* சி. வை. தாமோதரம்பிள்ளை
கூட்டுக் குடும்பம்

பெற்றோர், அவர்களது மணமாகாத பிள்ளைகள், மணமான பிள்ளைகளும் அவர்களது துணைவரும் பிள்ளைகளும், சிலசமயம் பெற்றோரின் உடன்பிறந்தவர்கள் என இரத்த உறவால் பிணைக்கப்பட்ட, நேர்வழியிலும், கிளை வழியிலும் உறவினரானவர்கள் ஒரே வீட்டில் ஒரே குடும்பமாக வாழ்வது **கூட்டுக் குடும்பம்** (Joint Family) எனப்படும். இந்தியச் சமுதாயத்தில் இத்தகைய முறை பரவலாகக் காணப்படுகின்றது. இந்தியாவில் பொதுவாக ஆண்வழி உறவினர்களே கூட்டுக் குடும்பமாக வாழ்ந்து வருகிறார்கள்.

## இவற்றையும் பார்க்கவும்
* தனிக் குடும்பம் (Nuclear Family)
* உள்தனிக் குடும்பம் (Subnuclear Family)
* இணைப்புவழித் தனிக் குடும்பம் (Suplimented Subnuclear Family)

பகுப்பு:குடும்பம்
பகுப்பு:மானிடவியல்
பகுப்பு:சமூகவியல்
அணு ஆயுத சக்தியுடைய நாடுகள்

பின்வருபவை **அணு ஆயுத சக்தியுடைய நாடுகள்** ஆவன.

## குறிப்புகள்
 

## மேற்கோள்கள்



பகுப்பு:அணு ஆயுதங்கள்
அணு ஆற்றல் ஆயுதங்கள்
பகுப்பு:பனிப்போர்
பச்சையம்

**பச்சையம்** (Chlorophyll - கிரேக்க சொல் மூலம்: *chloros* = பச்சை, *phyllon* = இலை) என்பது தாவரங்கள், பாசி வகைகள், சிலவகை பாக்டீரியாக்கள் ஆகியவற்றிலுள்ள ஒரு பச்சை வர்ண ஒளிச்சேர்க்கை நிறமி ஆகும். ஒளிச்சேர்க்கையின் முதல்படியாக பச்சையத்தின்மீது ஒளி விழுகிறது. இதன் மூலம் அது அயனாக்கம் (ionise) ஆகிறது. இதில் விளையும் வேதியியல் ஆற்றலை ஏ.டி.பி மூலக்கூறுகள் (molecules) உள்வாங்கி, பின்னர் அதைப்பயன்படுத்தி கரியமில வாயுவையும் நீரையும் காபோவைதரேட்டு மற்றும் ஒட்சிசனாக வேதிமாற்றம் செய்கின்றன. மின்காந்த அலை நிறமாலையின் (spectrum) சிவப்பு மற்றும் நீல நிறக்கதிர்களை அதிகம் உள்வாங்குவதால் பச்சையம் பச்சை வண்ணம் கொண்டுள்ளது.

## அணு அமைப்பு

பச்சையம் ஒரு குளோரின் நிறமியாகும். அது ஹீம் போன்ற போர்ஃபிரின் நிறமிகளை ஒத்த அணு அமைப்பைக் கொண்டுள்ளது. குளோரின் வளையத்தின் மத்தியில் ஒரு மெக்னீசியம் அயன் (ion) உள்ளது. பலவகை பக்கச் சங்கிலிகள் இருந்தாலும், பொதுவாக ஒரு நீண்ட ஃபைடில் (phytyl) சங்கிலி இருக்கும்.  இயற்கையில் இது பல வடிவங்களில் அமைந்துள்ளது:

## இன்றியமையாமை

பச்சையும் வெண்மையும் கொண்ட இலை ஒன்றிலிருந்து மாவுச் சத்தை நீக்கிவிட்டு அந்த இலையை சிறிது நேரம் வெயிலில் வைத்திருக்க வேண்டும். அதன்பின் அயோடின் கரைசல் கொண்டு ஆய்வு செய்தால் மாவுச் சத்து பச்சையான இடங்களில் மட்டுமே இருப்பதைக் காணலாம். இதன்மூலம் ஒளிச்சேர்க்கைக்கு பச்சையம் இன்றியமையாதது என அறியலாம்.

## இவற்றையும் பார்க்கவும்
*பசுங்கனிகம்

## மேற்கோள்கள்

பகுப்பு:ஒளிச்சேர்க்கை
பகுப்பு:நிறமிகள்
வினைச்சொல்

**வினைச்சொல்** என்பது ஒரு பொருளின் வினையை (செயலை) உணர்த்துவதாகும். எ.கா கண்ணன் ஓடினான் என்ற தொடரில் ஓடினான் வினைச்சொல்லாகும். பழம் மரத்தில் இருந்து வீழ்ந்தது என்ற வசனத்தில் வீழ்ந்தது வினைச்சொல்லாகும். முடிவு பெற்ற வினைச்சொல் முற்று எனப்படும். முடிவு பெறாத வினைச்சொல் எச்சம் எனப்படும்.

முற்று இருவகைப்படும். அவை
* தெரிநிலை வினைமுற்று
* குறிப்பு வினைமுற்று

எச்சம் இரண்டு வகைப்படும். அவை
* பெயரெச்சம்
* வினையெச்சம்

ஒரு வினையானது (செயலானது) முடிவுறாமல் தொக்கி நிற்பது எச்சம். இதனை எச்சவினை என்பர். இத்தகைய எச்சவினையானது பெயரைக்கொண்டு முடிவுற்றால் அது பெயரெச்சம். வினையைக் கொண்டு முடிவுற்றால் அது வினையெச்சம்
சான்று:
படித்த- இதனோடு பெயரை மட்டுமே சேர்க்க இயலும்
படித்து- இதனோடு வினையை மட்டுமே சேர்க்க இயலும்
இப் பெயர், வினை எச்சங்கள் 
1.தெரிநிலை
2. குறிப்பு
என இரண்டாகப் பகுக்கப்படும்

## முற்று
### தெரிநிலை வினைமுற்று
செய்பவன், கருவி, நிலம், செயல், காலம், செய்பொருள் என்னும் ஆறையும் உணர்த்துவது தெரிநிலை வினைமுற்று ஆகும்

**எ.கா:** கயல்விழி மாலை 
*தொடுத்தாள்*

### குறிப்பு வினைமுற்று
பொருள், இடம், காலம், சினை, குணம், தொழில் என்னும் ஆறின் அடிப்படையில் தோன்றி, செய்பவன், கருவி, நிலம், செயல், காலம், செய்பொருள் என்னும் ஆறினுள் செய்பவனாகிய கருத்தாவை மட்டும் விளக்குவது குறிப்பு வினைமுற்று ஆகும்.

**எ.கா:** அவன் *பொன்னன்*.

## எச்சம்
### வினையெச்சம்
வினையெச்சம் என்பது வினை முற்றினைக் கொண்டு முடிவுறும் காலங்காட்டுகின்ற, முற்றுபெறா வினைச் சொற்கள் ஆகும். வினையெச்சம் தெரிநிலை வினையெச்சம், குறிப்பு வினையெச்சம் என இருவகைப்படும்.

**எ.கா:** *படித்துத்* தேறினான்

## இவற்றையும் பார்க்கவும்
* தமிழ் இலக்கணம்

## மேற்கோள்கள்

பகுப்பு: வினைச் சொல்
இடைச்சொல்

**இடைச்சொல்** என்பது தனித்து நின்று பொருள் தராது, பெயர்ச்சொல்லுக்கும் வினைச்சொல்லுக்கும் இடையில் நின்று பொருளை விளக்கும் சொல் ஆகும். இவை நுணுக்கமான பொருள் வேறுபாடுகளை உணர்த்துவதற்கும் உணர்ச்சிகளையும் கருத்துகளையும் மிகத்தெளிவாகவும் சுருக்கமான முறையிலும் வெளிப்படுத்தவும் பயன்படும். இடைச்சொற்களின் சில வகைகள் வருமாறு:

1.வேற்றுமை உருபுகள்- வேற்றுமையில், உருபுகள் இல்லாத முதல் வேற்றுமையும் எட்டாம் வேற்றுமையும் நீங்கலாக எஞ்சிய ஆறு வேற்றுமைகளுக்கும் உரிய அசை உருபுகள்.
2.விகுதிகள்- அன், அள், உம், து போன்றன.
3.இடைநிலை- த், ட், ற், ன், கிறு, ப் போன்றன.
4.சாரியை- அத்து, அற்று, அம் போன்றன.
5.தத்தம் பொருள் உணர்த்தி வரும் இடைச்சொற்கள்- ஏ, ஓ, உம், தோறும், தான், என, என்று போன்றன.

சில எடுத்துக்காட்டுகள்:
*கவிதாவைப் பார்த்தேன் - ஐ
*மற்று அறிவாம் நல்வினை - மற்று
*மலர் போன்ற கை - போன்ற
*வந்தான்- ஆன்
*அக்காளை, இக்காளை - அ, இ
*சென்றானா?- ஆ

மேலே குறிப்பிட்டுள்ளவற்றுள் -
*ஐ என்பது வேற்றுமை உருபு.
*மற்று என்பது பொருள் குறிக்காது வரும் அசைச்சொல்.
*ஆன் என்பது ஆண்பால் உணர்த்தும் விகுதி.
*போன்ற என்பது உவமையை உணர்த்தும் உவமை உருபு.
*அ, இ என்பன சுட்டெழுத்துகள்
*ஆ என்பது வினா எழுத்து

இவை எல்லாம் பெயர்ச்சொல்லையோ வினைச்சொல்லையோ
இடமாகக் கொண்டு வருகின்றன. இவை யாவும் தனித்து வருவதில்லை. இவை பெயர்ச்சொல்லைப் போன்றோ வினைச்சொல்லைப் போன்றோ தனித்து நின்று பொருள் தருவன அல்ல. பெயர்களோடும் வினைகளோடும் சேர்ந்து அவற்றின் இடமாகவே வரும். இவை பெயர்ச்சொற்களும் அல்ல; வினைச் சொற்களும் அல்ல. பெயர் வினைகளைச் சார்ந்து அவற்றை இடமாகக் கொண்டு வருவதனால் இவை இடைச்சொற்கள் ஆகின்றன.

## இவற்றையும் பார்க்கவும்
* தமிழ் இலக்கணம்
* இடைச்சொல் விளக்கம்

பகுப்பு:சொல்லிலக்கணம்
டின்டால் விளைவு

thumb|275px|தூசு மற்றும் பனித்துகள்கள் நிறைந்த பகுதியில் சூரிய ஒளி சிதறுதல்

**டின்டால் விளைவு** (*Tyndall effect*) என்பது கூழ்ம நிலையிலுள்ள பொருட்களின் வழியாகப் பாயும் ஒளிக்கதிர்களை அவற்றிலுள்ள கூழ்மத்துகள்கள் (colloidal particles) சிதறடிப்பதைக் குறிப்பதாகும். இவ்வாறு ஒளிச்சிதறடிக்கப்படுவதால் ஊடுருவும் ஒளிக்கதிரின் பாதைப் புலனாகிறது.  இவ்விளைவு இதைக் கண்டுபிடித்த அயர்லாந்து அறிவியலர் இஞ்சான் டின்டால் என்பவரின் பெயரால் இவ்வாறு அழைக்கப்படுகிறது. பனிக்காலத்தில் வண்டிகளிலுள்ள முன்விளக்குகளின் ஒளி சிதறுவது இவ்விளைவினாலே ஆகும்.

புவியின் காற்று மண்டலமும் ஒரு கூழ்மக் கலவையே. இதன் காரணமாக சூரிய ஒளி சிதறடிக்கப்படுகிறது. குறைந்த அலைநீளம் (wavelength) கொண்ட கதிர்களே கூடுதலாக சிதறடிக்கப் படுகின்றன. இதன் காரணமாகவே வானம் நீல நிறமாகத் தென்படுகின்றது.

## இவற்றையும் பார்க்கவும்
* இராமன் விளைவு

## மேற்கோள்கள்

பகுப்பு:இயற்பியல் கோட்பாடுகள்
பகுப்பு:சிதறல்
தெரிநிலை வினைமுற்று

**தெரிநிலை வினைமுற்று** என்பது செய்பவன் முதலா செய்பொருள் ஈறாக அமையும் ஆறையும் காட்டும் வினைமுற்று ஆகும்.

**எ.கா:** கயல்விழி கல்வி கற்றாள் 

இதில் 
* கயல்விழி என்பது வினையைச் செய்யும் கருத்தா
* தொடுத்தாள் என்பது கருத்தாவின் செயலை உணர்த்தும் வினைமுற்று. இச்சொல்லிலிருந்து,


செய்பவன் - கயல்விழி 
கருவி - நார், பூ, கை
நிலம் - அவள் இருப்பிடம்
செயல் - தொடுத்தல்
காலம் - இறந்த காலம்
செய்பொருள் - மாலை


ஆகியவற்றை அறியலாம்.

இவ்வாறு, **செய்பவன், கருவி, நிலம், செயல், காலம், செய்பொருள்** என்னும் ஆறையும் உணர்த்துவது தெரிநிலை வினைமுற்று ஆகும். இவற்றுள் சில குறைந்து வரும் ஆனால் காலத்தைத் தெளிவாகக் காட்டும்.

## இவற்றையும் பார்க்கவும்
* குறிப்பு வினைமுற்று
* வினைச்சொல்
* தமிழ் இலக்கணம்
பகுப்பு:சொல்லிலக்கணம்
குறிப்பு வினைமுற்று

**பொருள் இடம் காலம் சினை குணம் தொழில் என்னும் ஆறின் அடிப்படையில் தோன்றி செய்பவன் கருவி நிலம் செயல் காலம் செய்பொருள் என்னும் ஆறினுள் செய்பவனாகிய கருத்தாவை மட்டும் விளக்குவது குறிப்பு வினைமுற்று எனப்படும் எடுத்துக்காட்டு அவன் பொன்னன்**பெற்றது.

**எ.கா:**அவன் பொன்னன்.

இத்தொடரில் பொன்னன் என்பது பொன்னையுடையன் என்று பொருள் தரும். 


 பொன்னன் - பொருள்
 ஆரூரன் - இடம்
 ஆதிரையான் - காலம்
 கண்ணன் - சினை
 கரியன் - குணம்
 நடையன் - தொழில்


இவ்வாறு பொருள், இடம், காலம், சினை, குணம், தொழில் என்னும் ***ஆறின் அடிப்படையில் தோன்றி***, செய்பவன், கருவி, நிலம், செயல், காலம், செய்பொருள் என்னும் ஆறினுள் செய்பவனாகிய **கருத்தாவை** **மட்டும்** **விளக்குவது** குறிப்பு வினைமுற்று ஆகும்.

## இவற்றையும் பார்க்கவும்
* தெரிநிலை வினைமுற்று
* வினைச்சொல்
* தமிழ் இலக்கணம்

பகுப்பு:சொல்லிலக்கணம்
பெயரெச்சம்

**பெயரெச்சம்** என்பது பெயர்ச்சொல்லை ஏற்று முடிவு பெறும் எச்சவினைச்சொல் ஆகும். அப்பெயரெச்சம் இருவகைப்படும். அவை
* தெரிநிலைப் பெயரெச்சம்
* குறிப்புப் பெயரெச்சம்
பெயரெச்சச் சொற்கள் **அகரவோசை**யையோ **உம்** என்னும் ஓசையையோ கொண்டு முடியும்.

## தெரிநிலைப் பெயரெச்சம்

காலத்தையும் செயலையும் உணர்த்திநின்று, அறுவகைப் பொருட்பெயருள் ஒன்றினைக் கொண்டு முடியும் எச்சவினைச்சொல் **தெரிநிலைப் பெயரெச்சம்** ஆகும்

**எ.கா:**
* **படித்த** மாணவன்
* **படிக்கின்ற** மாணவன்
* **படிக்கும்** மாணவன்

இத்தொடர்களில் படித்த, படிக்கின்ற, படிக்கும் என்னும் சொற்கள் பொருள் முடிவு பெறவில்லை. அவை முறையே முக்காலத்தையும், படித்தல் என்னும் செயலையும் உணர்த்திநின்று மாணவன் என்னும் பெயர்ச்சொல்லைக் கொண்டு முடிந்துள்ளன. இவ்வாறு, காலத்தையும் செயலையும் உணர்த்திநின்று, **செய்பவன், கருவி, நிலம், செயல், காலம், செய்பொருள்** ஆகிய ஆறு பொருட்பெயருள் ஒன்றினைக் கொண்டு முடியும் எச்சம் பெயரெச்சம் எனப்படும்.

## குறிப்புப் பெயரெச்சம்

காலத்தையோ செயலையோ உணர்த்தாமல் பண்பினை மட்டும் உணர்த்தி நின்று பெயர்ச்சொல்லைக் கொண்டு முடியும் எச்சச் சொல் **குறிப்புப் பெயரெச்சம்** ஆகும்.

**எ.கா:** 
* **நல்ல** மாணவன்
* **அழகிய** மலர்

நல்ல, அழகிய என்னும் சொற்கள் காலத்தையோ செயலையோ உணர்த்தாமல் பண்பினை மட்டும் உணர்த்தி நின்று, பெயர்ச் சொல்லைக் கொண்டு முடிந்துள்ளன. காலத்தை வெளிப்படையாக உணர்த்தாது, குறிப்பினால் மட்டும் உணர்த்துவதால் இது குறிப்பு பெயரெச்சம் ஆகும்.

## இவற்றையும் பார்க்கவும்
* வினையெச்சம்
* வினைச்சொல்
* தமிழ் இலக்கணம்
* ஈறுகெட்ட எதிர்மறைப் பெயரெச்சம்
பகுப்பு:வினைச் சொல்
வினையெச்சம்

வினையெச்சம் என்பது வினைச்சொல்லை ஏற்று முடிவு பெறும் எச்சவினைச்சொல் ஆகும்.

எ.கா: *நடந்து* வந்தான்.

* நடந்து- வினையெச்சம் 

* வந்தான்- வினைமுற்று

தமிழில் பத்து வகையான எச்சங்கள் உண்டு. அவற்றில் ஒன்று **வினையெச்சம் (வினை+எச்சம்)**. 

வினையெச்சம் என்பது ஒரு வினைமுற்றினை ஏற்று முடிவு பெறும் எச்சவினைச்சொல் ஆகும். 

வினையெச்சம் இருவகைப்படும். அவை, ***தெரிநிலை வினையெச்சம்***, ***குறிப்பு வினையெச்சம்*** என்பன.

எ.கா :  ***படித்து*** வந்தான். ***பார்த்து*** நடந்தான்.

வினையெச்சச் சொற்கள் பொதுவாக **இ அல்லது உ** ஆகிய ஓ

சைகளைக் கொண்டு முடியும்.

## தெரிநிலை வினையெச்சம்
ஒரு வினையெச்சத் தொடரில் காலத்தையும் செயலையும் உணர்த்தி நின்று, ஒரு வினைமுற்றினைக் கொண்டு முடிவுறும் எச்சவினைச்சொல் **தெரிநிலை வினையெச்சம்** எனப்படும்

**எ.கா:** **படித்துத்** தேறினான்

## குறிப்பு வினையெச்சம்
ஒரு வினையெச்சத் தொடரில் காலத்தை வெளிப்படையாக உணர்த்தாமல், பண்பினை மட்டும் உணர்த்திநின்று, ஒரு வினைமுற்றினைக் கொண்டு முடிவுறும் எச்சவினைச்சொல் **குறிப்பு வினையெச்சம்** எனப்படும்

**எ.கா:** **மெல்ல** நடந்தான்
## வினையெச்சப் புணர்ச்சி
பொதுவாக வல்லினம் வந்து புணரும்போது குற்றியலுகரத்தில் முடியும் வினையெச்சங்களில் மென்தொடர், இடைத்தொடர்க் குற்றியலுகரங்கள் நிலைமொழியாக நிற்க வருமொழியில் வல்லினம் வந்தாலும் ஒற்று மிகா. ஏனைய அனைத்து வகையான வினையெச்சங்களும் இடையொற்று மிக்கே முடியும். 

எடுத்துக்காட்டு
;மிகாதன

* நட**ந்து** போனான் - மென்-தொடர்க் குற்றியலுகரம் முன்னர் ஒற்று மிகவில்லை.
* செ**ய்து** பார்த்தான் - இடைத்தொடர்க் குற்றியலுகரம் முன்னர் ஒற்று மிகவில்லை.

;மிகுவன

* பார்**த்துப்** படித்தான் - வன்-தொடர்க் குற்றியலுகரம் முன்னர் ஒற்று மிகுந்தது.
* மெல்லப் பேசு - குறிப்பு வினையெச்சம் முன்னர் ஒற்று மிகுந்தது.
* செய்யச் சொன்னான் - 'அ' எழுத்தில் முடியும் வினையெச்சம் முன் ஒற்று மிகுந்தது.
* செய்யாக் கிடந்தான் - 'ஆ' எழுத்தில் முடியும் வினையெச்சம் முன் ஒற்று மிகுந்தது.
* ஓடிப் போனான் - 'இ' எழுத்தில் முடியும் வினையெச்சம் முன் ஒற்று மிகுந்தது. 
* செய்யூஉக் கிடந்தான் - 'ஊ' எழுத்தில் முடியும் வினையெச்சம் முன் ஒற்று மிகுந்தது. 

### சில குறியீடுகள்
* செய்யிய என்பது வினையெஞ்சு கிளவிகளில் ஒன்று 
* செய்யா என்னும் வினையெஞ்சு கிளவி 
* இன்றி என்னும் வினையெஞ்சு கிளவி 
* செயின் - னகர இறுதி வினையெஞ்சு கிளவி 

## இவற்றையும் பார்க்கவும்

* பெயரெச்சம்
* வினைச்சொல்
* தமிழ் இலக்கணம்
## அடிக்குறிப்பு

பகுப்பு:வினைச் சொல்
சுரங்களின் அறிவியல்

தென்இந்திய இசையில் மட்டுமல்லாமல் அனைத்து இசைகளுக்கும் சுரங்கள் இன்றியமையாதவை. இத்தகைய **சுரங்களின் அறிவியல்** அம்சங்கள் இக் கட்டுரையில் எடுத்தாளப்படுகின்றன.  மேற்கத்திய இசையை எடுத்துக் கொண்டால், சுரங்கள், 'நோட்' என்று வழங்கப்படுகின்றன. பியானோ அல்லது கீபோர்ட் ஒன்றில் இருக்கும், கருப்பு மற்றும் வெள்ளைக் கட்டைகள் ஒவ்வொன்றும் ஒவ்வொரு 'நோட்'-டைக் குறிக்கும்.

## சுரங்களின் குறியீடு
மேற்கத்திய சுரங்கள் 'A', 'B', 'C' ,... போன்ற குறியீடுகளால் வழங்கப்படுகின்றன. எழுத்து வடிவத்தில் 'A', 'B', 'C' ,... என்று குறிப்பிட்டாலும் பாடும்போது சுரங்களை குறிப்பதற்கு
:**'டோ', 'ரி', 'மி', 'ஃபா', 'ஸோ', 'லா', 'தீ**'
என்று வழங்குகிறார்கள். இவை முறையே,
:**'ஸ', 'ரி', 'க', 'ம', 'ப', 'த', 'நி**'
ஆகிய சுரஸ்தானங்களுக்கு சமானமாகும்.

## அறிவியல் பின்னணி
இந்த சுரங்களின் அதிர்வெண்ணின் பின்னணியில் சுவாரஸ்யமான கணிதமும், இயற்பியலும் இருக்கிறது!

அதிர்வலைகளின் நிறமாலையில் (spectrum), ஒரு சிறு பகுதி மட்டுமே மனிதனின் காதுகளால் கேட்கக்கூடிய ஒலியினை எழுப்பக் கூடியவை. இவற்றின் அதிர்வெண் 16&nbsp;Hz முதல் 16,000&nbsp;Hz வரை. அவற்றில் 1000&nbsp;Hz முதல் 16,000&nbsp;Hz வரையுள்ள பகுதியில்தான் காதுகளும், ஒலியை புரிந்துகொள்ள மூளையும் நன்றாக உணர முடியும். அதிலும் அதிலுள்ள ஒவ்வொரு அதிர்வெண் ஒலியையும் நம் காதுகளால் வேறுபடுத்தி அறிய இயலாது. எடுத்துக்காட்டாக அதிர்வெண் 240&nbsp;Hz ஒலிக்கும், 241&nbsp;Hz ஒலிக்கும் வேறுபாடு எதுவும் நம் கேள்வியில் தெரியாது.

ஒலிநிறமாலையை எண்மங்களாகப் (octave) பிரித்துக் கொள்ளலாம். மனிதர்களால் கிட்டத்தட்ட மூன்று முதல் ஐந்து எண்மங்களில் ஒலி எழுப்ப முடியும். எண்மங்களின் தொடக்க அதிர்வெண் f1 என்றால், முடியும் அதிர்வெண் தொடங்கிய அதிர்வெண்ணின் இரண்டு மடங்காக, 2 x f1 ஆக இருக்கும். விளக்குவதற்காக வேண்டி, ஒரு எண்மத்தை மட்டும் எடுத்துக்கொள்வோம்.
ஒரு எண்மத்தில் இருக்கும் ஒலி அதிர்வுகளை அதிர்வெண் வாரியாக பிரித்துக் கொள்ளலாம். ஒவ்வொரு அதிர்வெண்ணுக்கும் இடைவெளி, 1.059 இன் மடங்கு என்று வைத்துக்கொள்ளலாம். உதாரணத்திற்கு, ஒரு ஒலி அதிர்வின் எண் 240&nbsp;Hz என்றால், அதற்கு அடுத்த அதிர்வெண், 240 x 1.059 = 254&nbsp;Hz ஆக இருக்கும்.

இப்படியே, 240,254,269,...என்று, பன்னிரெண்டு வரை செல்லும், பதிமூன்றாவது மடங்கு, தொடங்கிய 240&nbsp;Hz க்காட்டிலும் இரண்டு மடங்காக இருக்கும்!. அதன் பின் அடுத்த ஆக்டேவ் துவங்கும். ஆக, ஒரு எண்மத்தில் 12 அதிர்வெண் ஒலிகள். இதிலிருந்து 12 என்னும் எண்ணுக்கும் சுரங்களின் எண்ணிக்கைக்கும் உள்ள ஒற்றுமையை அறிந்துகொள்ளலாம். 12 சுரங்களின் அதிர்வெண் இடைவெளியும் 1.509&nbsp;Hz இன் மடங்குகள்தான்.

மேற்கத்திய சங்கீதத்தில் மேற்சொன்ன பன்னிரெண்டு அதிர்வெண் கணக்கும், 240&nbsp;Hz போன்றதொரு நிலையான அதிர்வெண் ஆக்டேவ் தொடக்கமும் பின்பற்றப்படுகிறது. இந்திய சங்கீதத்தில் இதுபோன்ற கட்டுப்பாடுகள் இல்லை. மேலும் இதை முதல் நிலையாக கொண்டு அதற்கு மேல் ‘கமகம்’ என்ற சொல்லப்படும் வழிமுறையையும் சேர்த்து, அடுத்த நிலையில் பயணிக்கிறார்கள். இம்முறை 16ஆம் நூற்றாண்டு பிரெஞ்சுச் சங்கீதத்திலும் இருந்ததாக சொல்லப்படுகிறது. எளிமை வேண்டி, அவை மேற்கத்திய சங்கீத வழக்கத்தில் அவ்வளவாக இல்லை. (Beatles, Simon போன்றவர்களின் ஆல்பங்களில் அவ்வப்போது காணலாம்).

பகுப்பு:இசை
பெயர்ச்சொல்

**பெயர்ச்சொல்** என்பது ஒன்றன் பெயரை உணர்த்தும் சொல் ஆகும். பொருள், இடம், காலம், சினை, குணம், தொழில் என்னும் ஆறின் அடிப்படையில் பெயர்ச்சொற்கள் தோன்றும். ஆதலால் பெயர்ச்சொல் 
* பொருட் பெயர்
* இடப் பெயர்
* காலப் பெயர்
* சினைப் பெயர்
* பண்புப் பெயர்
* தொழிற் பெயர்

என ஆறு வகைப்படும். பொருள், இடம், காலம், சினை, குணம், தொழில் என்பவற்றைப் பொருளாதி ஆறு என்றும், பொருள் முதலாறு என்றும் கூறுவர்.

"பெயர்ச்சொல் திணை, பால், எண், இடம் ஆகியவற்றை உணர்த்தி வரும்; வேற்றுமை ஏற்கும், காலம் காட்டாது".

## தொல்காப்பிய விளக்கம்
:நிலனும் பொருளும் காலமும் கருவியும்
:வினைமுதற் கிளவியும் வினையும் உளப்பட
:அவ் அறுபொருள்  5
## நன்னூல் விளக்கம்
:'இடுகுறி காரண மரபோடு ஆக்கம்
:தொடர்ந்து தொழில்அல காலம் தோற்றா
:வேற்றுமைக்கு இடனாய்த் திணைபால் இடத்து ஒன்று
:ஏற்பதுவும் பொதுவும் ஆவன பெயரே' 

## எடுத்துக்காட்டுகள்

 பொருட்பெயர் : மனிதன், பசு, புத்தகம் படித்தான் 
 இடப்பெயர் : சென்னை, தமிழகம் வந்தார் 
 காலப்பெயர் : மணி, நாள், மாதம், ஆண்டு, சித்திரையன் பேசினான் 
 சினைப்பெயர் : கண், கை, தலைநிமிர்ந்து நட 
 பண்புப்பெயர் : இனிமை, நீலம், நீளம், சதுரம் , வட்டப்பாறை 
 தொழிற்பெயர் : 
படித்தல், உண்ணல், உறங்குதல் .வற்றல் உண்டான் 


இது தவிர வேறு பல விதமாகவும் வகைப்படுத்துவது உண்டு. இவற்றில் சிலவற்றைக் கீழே காணலாம்.

* 1. இயற்கைப் பெயர்கள்
* 2. ஆக்கப் பெயர்கள்
* 1. இடுகுறிப் பெயர்கள்
* 2. காரணப் பெயர்கள்
* 1. சாதாரண பெயர்கள்
* 2. பதிலிடு பெயர்கள்
* 1. நுண்பொருட் பெயர்கள்
* 2. பருப்பொருட் பெயர்கள்
* 1. உயிர்ப் பெயர்கள்
* 2. உயிரில் பெயர்கள்
* 1. உயர்திணைப் பெயர்கள்
* 2. அஃறிணைப் பெயர்கள்
* 1. தனிப் பெயர்கள்
* 2. கூட்டுப் பெயர்கள்

பெயர்ச்சொல்லுக்குப் பதிலாகப் பயன்படுத்தப்படும் இன்னொரு பெயர் **பதிலிடு பெயர்** அல்லது **மாற்றுப் பெயர்** எனப்படுகின்றது. *நான், நீ, அவன், அவள்* போன்றவை பதிலிடு பெயர்களுக்கு எடுத்துக் காட்டுகள் ஆகும். பதிலிடு பெயர்களை, மூவிடப் பெயர்கள், பிற பதிலிடு பெயர்கள் என வகைப்படுத்துவது வழக்கம்.

மூவிடப் பெயர்கள், தன்மை, முன்னிலை, படர்க்கை என்ற மூன்று இடங்களைக் குறித்து வருவனவாகும். இவை ஒவ்வொன்றையும், ஒருமைப் பெயர்களாகவும் பன்மைப் பெயர்களாகவும் மேலும் இரண்டாகப் பிரிக்கலாம்.

தன்மை : நான், நாங்கள்.
முன்னிலை : நீ, நீர், தாங்கள்.
படர்க்கை : அவன், அவள், அவர்கள், அது, அவை.

தன்மை ஒருமை : நான்.
தன்மை பன்மை : நாங்கள்.

முன்னிலை ஒருமை : நீ, தம்.
முன்னிலை பன்மை : நீர், தாங்கள்.

படர்க்கை ஒருமை : அவன், அவள், அது.
படர்க்கை பன்மை : அவர்கள், அவை.

## இவற்றையும் பார்க்கவும்

* பெயரெச்சம் (எச்ச சொல்லைத் தொடர்ந்து வரும் பெயர்)  ஒரு பெயரைத் தொடர்ந்து வரும் எச்சம். எடுத்துக்காட்டு: படித்த பையன், படித்த புத்தகம்
* வினையெச்சம்
* தமிழ் இலக்கணம்

## மேற்கோள்கள்

பகுப்பு:பெயர்ச் சொல்
பகுப்பு:இலக்கணம்
மதுரைக் காஞ்சி

சங்கத் தமிழ் பாடல் தொகுப்பான பத்துப்பாட்டு என்னும் தொகுப்பில் அடங்குவது **மதுரைக் காஞ்சி**. இத்தொகுப்பில் உள்ள நூல்களுள் மிகவும் நீளமானது இதுவே. மாங்குடி மருதனார் என்னும் புலவர் இந்நூலை இயற்றியுள்ளார். இப்பாடலில் 782 அடிகள் உள்ளன.  பாண்டிய மன்னன் நெடுஞ்செழியனுக்கு உலகியல் உணர்த்துவதாய் இப்பாடல் பாடப்பட்டுள்ளது. "பெருகு வளமதுரைக் காஞ்சி" எனச் சிறப்பிக்கப்படும் இப்பாட்டு "**கூடற்றமிழ்**" என்றும் "**காஞ்சி பாட்டு**"என்றும் சிறப்புப் பெயர்களைப்பெறும்.

1
பாண்டிய நாட்டின் தலைநகரமான மதுரையின் அழகையும், வளத்தையும் கூறுகின்ற இந்நூல், அந்நாட்டின் ஐவகை நிலங்களைப் பற்றியும் கூறுகின்றது. இப்பாட்டின் தொடக்கத்தில் தி‌ரைகடல் சூழ்ந்த ஞாலம் பற்றிப் பாடும் புலவர் பிறகு தேன் கூடுகள் நிறைந்திருக்கும் மலையுச்சிகளைப் பற்றியும் கூறுகிறார். இந்த உவமைகள் இயற்கை வளம் குறித்துப் பாடும் பொருட்டு அமைந்தவை அல்ல. வாழ்க்கை அலை போன்று நிலையில்லாதது. எனவே நல்லறங்கள் செய்து மலை போல் என்றும் அழியாப் புகழைத் ‌தேடிக்கொள் என்று மன்னனுக்கு மறைமுகமாய்க் கூறுகிறார்.

## போரின் வழியாக கொடுமையை விளக்குதல்
பெரும்பாலான புலவர்கள் மன்னனின் போர்த் திறத்தையும் போரில் பகைவரைக் கொன்றழித்ததையும் கொன்றழித்த நாட்டுக் கோட்டை‌யை அழித்து அங்கே எள் மற்றும் திவசங்கள் விதைத்ததையும் பாடுவர். மருதனாரோ போரின் கொடுமையையும் போரினால் நாடு பாழாவதையும் பாடுகிறார்.

நாடெனும்பேர் காடுஆக

ஆசேந்தவழி மாசேப்ப

ஊர் இருந்தவழி பாழ்ஆக

 
போரினால் நாடாக இருந்த இடம் காடாகும். பசுக்கள் திரிந்த வழியில் புலிகள் உலவும். ஊர் முழுதும் பாழாகும் என்று சொல்கிறார்.

## நாளங்காடி மற்றும் அல்லங்காடி
சங்க காலத்திலும் மதுரை தூங்கா நகராய் விளங்கியதை மருதனார் மூலம் அறிய முடிகிறது. பகல் நேரக் கடைகளாகிய **நாளங்காடி** பற்றியும் இரவு நேரத்தில் திறக்கப்படும் **அல்லங்காடி** (அல் - இரவு; அல்லும் பகலும்) பற்றியும் விளக்குகிறார். கடல் நீர் ஆவியாகி மேகமாவதால் கடல் வற்றிவிடுவதில்லை. ஆறுகள் பல கடலில் வந்து கலப்பதனால் கடல் பொங்கி வழிவதுமில்லை. அது போல் மக்கள் திரளாக வந்து பொருட்களை வாங்குவதால் பொருட்கள் தீர்ந்து விடுவதும் இல்லை; பல இடத்திலிருந்தும் வணிகர்கள் விற்பனைக்குப் பொருட்களைக் கொண்டு வருவதால் பொருட்கள் மிகுந்து விடுவதும் இல்லை என்கிறார்.

மழைகொளக் குறையாது, புனல்புக மிகாது

கரைபொருது இரங்கும் முந்நீர் போல,

கொளக்கொளக் குறையாது. தரத்தர மிகாது.



## ஓர் இரவு (அல்)
ஓர் இரவு முழுதும் மதுரை நகரில் நடக்கும் செயல்கள் யா‌வற்றையும் மருதனார் கூறுகிறார். குலமகளிர் பண்புகள், விலைமகளிர் வேலைகள், கள்வர் திறம், காவலர் மறம் ஆகியவற்றைக் கூறி நிறைவாக மன்னன் இரவில் துயில் கொள்ளல், காலையில் பள்ளியெழுச்சி, அவனது கொடை, அறம் ஆகியவற்றை விளக்கி அவனை வாழ்த்திப் பாடலை நிறைவு செய்கிறார்.

## மேற்கோள்கள்

## வெளி இணைப்புகள்
*மதுரைக் காஞ்சி நூல் உரை - பத்துப்பாட்டு நூல்கள்
மதுரைக் காஞ்சி சொல்வனம் இதழில் குமரன் கிருஷ்ணன் கட்டுரை

1.தமிழ் இலக்கிய வரலாறு. முனைவர் கா.கோ.வேங்கடராமன்.பக்கம்-78.பதிப்பு 2008.
பகுப்பு:பத்துப்பாட்டு
இரைபோ கருவமிலம்

200px|thumb|NMR structure of the central region of the human GluR-B R/G pre-mRNA, from the protein data bank ID 1ysv
**இரைபோ கருவமிலம்** அல்லது ஆர்.என்.ஏ. (RNA - ribonucleic acid) என்பது ஒரு கருவமிலம் ஆகும். இதனை இரைபோக் கருக்காடி, ஐங்கரிமவினியக் கருக்காடி, ஐவினியக் கருக்காடி, ஐங்கரிமவினியக் கருவமிலம், ஐவினியக் கருவமிலம் என்ற பெயர்கள் கொண்டும் அழைக்கலாம்.

இது அனைத்து உயிரினங்களுக்கும் தேவையான நான்கு பெரிய பிரிவுகளில் அடங்கும் பருமூலக்கூறுகளில் ஒன்றான கருவமிலங்களில் ஒன்றாகும். இவையும் டி.என்.ஏ யைப் போன்றே நியூக்கிளியோட்டைடுக்களாலான நீண்ட சங்கிலி அமைப்பைக் கொண்டிருக்கும். உயிர்களுக்குத் தேவையான  மரபுக் கட்டளைகளை டி.என்.ஏ. யிலிருந்து பெற்று புரதங்களை உருவாக்கும் செயல்முறையில் ஆர்.என்.ஏ. மிக முக்கியப் பங்கு வகிக்கும். சில தீ நுண்மங்களில் ஆர்.என்.ஏ யே மரபியல் தரவுகளைக் கொண்டிருக்கும்  மூலக்கூறாகவும் இருக்கும்.

## ஆர்.என்.ஏ. வகைபாடுகள்
ஆர்.என்.ஏ க்கள் அவற்றின் உரு மற்றும் செயலாற்றுதல் மூலம் பல்வேறுவகையாக வகைப்படுத்தப்படுகின்றன.

### புரதப்பெயர்ப்பிலுள்ள ஆர்.என்.ஏக்கள்
புரதப்பெயர்ப்பிலுள்ள ஆர்.என்.ஏக்கள் (RNA in translation): செய்தி பரிமாற்ற ஆர்.என்.ஏ (messenger RNA -mRNA), இடமாற்று ஆர்.என்.ஏ (transfer RNA-tRNA), இரைபோசோமல் ஆர்.என்.ஏ (ribosomal RNA -rRNA).

### ஒழுங்காற்று ஆர்.என்.ஏக்கள்
ஒழுங்காற்று ஆர்.என்.ஏக்கள் (Regulatory RNAs): குறு ஆர்.என்.ஏ (micro-RNA), சிறு ஆர். என். ஏ (small RNA), நீண்ட செய்தியற்ற ஆர்.என்.ஏ (long non-coding RNA).

## ஆர்.என்.ஏ மரபுத்தொகை
ஆர்.என்.ஏ மரபுத்தொகை (RNA genomes): ஒரிழை ஆர்.என்.ஏ (single strand RNA), ஈரிழை ஆர்.என்.ஏ. (double strand RNA).

## மேற்கோள்கள்

*
பகுப்பு:உயிரித் தொழில்நுட்பம்
மலைபடுகடாம்

சங்ககாலத் தொகுப்புகளுள் ஒன்றான பத்துப்பாட்டு நூல்களுள் ஒன்று **மலைபடுகடாம்**. இத் தொகுப்பிலுள்ள நூல்களுள் இரண்டாவது பெரிய நூல் இது. 583 அடிகளால் ஆன இப் பாடலை இயற்றியவர், இரணியமுட்டத்துப் பெருங்குன்றூர்ப் பெருங்கௌசிகனார் என்னும் புலவர் ஆவார். இந்த நூலைக் **கூத்தராற்றுப்படை** எனவும் குறிப்பிடுவர்.

நவிர மலையின் தலைவனான நன்னன் என்பவனைப் பாட்டுடைத் தலைவனாகக் கொண்டு பாடப்பட்டது இந்நூல். நவிர மலை மக்களின் வாழ்க்கை முறைகளையும், அவர்கள் தலைவனின் கொடைத் திறத்தையும் புகழ்ந்து பாடும் இந் நூற் பாடல்களில், அக்காலத் தமிழரின் இசைக்கருவிகள் பற்றியும் ஆங்காங்கே குறிப்புகள் காணப்படுகின்றன. நன்னனைப் பாடிப் பரிசு பெறச்செல்லும் பாணர், நெடுவங்கியம், மத்தளம், கிணை, சிறுபறை, கஞ்சதாளம், குழல், யாழ் போன்ற பலவகை இசைக் கருவிகளை எடுத்துச் செல்வது பற்றிய செய்திகள் கூறப்பட்டுள்ளன.

## இவற்றையும் பார்க்கவும்

* சங்க இலக்கியம்
## அடிக்குறிப்புகள்

## வெளியிணைப்புகள்
*மலைபடுகடாம் நூல் உரை - பத்துப்பாட்டு நூல்கள்

பகுப்பு:பத்துப்பாட்டு
பகுப்பு:ஆற்றுப்படைகள்
சீனா (பக்கவழி நெறிப்படுத்துதல்)

**சீனா** அல்லது **சோங்கு** ('Zhōngguó*) என்பது பினவருவனவற்றைக் குறிக்கும்:

*[[அகண்ட சீனா]]
*[[சீன மக்கள் குடியரசு]] அல்லது [[சீனக் குடியரசு]], *'சோங்கு*' ('Zhōngguó*) என்பது பாரம்பரியப் பெயர்.
மரபியல்

[thumb|right|upright|[DNA, the molecular basis for inheritance. Each strand of DNA is a chain of nucleotides, matching each other in the center to form what look like rungs on a twisted ladder.]]
**மரபியல் (Genetics)** அல்லது **பிறப்புரிமையியல்** என்பது மரபணுக்கள், பாரம்பரியம் மற்றும் உயிரினங்களுக்கு இடையேயான வேறுபாடுகள் குறித்த அறிவியல் துறையாகும். நெடுங்காலமாகவே தாவரங்கள் மற்றும் விலங்குகளின் மரபுப் பண்புகள் பற்றிய விழிப்புணர்வு மனிதர்களுக்கு இருந்தது. அந்த அறிவே விவசாயத்தில், தாவரங்களிலும், கால்நடைகளிலும் தேர்வு இனப்பெருக்கம் (selective breeding) மூலம் அவற்றை முன்னேற்ற உதவியது. இருப்பினும், 19 ஆம் நூற்றாண்டின் நடுப்பகுதியில் கிரிகோர் ஜோஹன் மெண்டல் **(Gregor Johann Mendel)** என்பவரின் மரபியல் சம்பந்தமான ஈடுபாட்டின் பின்னரே, நவீன மரபியலானது வளர்ச்சியுற்று, முழுமையான ஆராய்ச்சிக்குட்படுத்தப்பட்டது. கிரீகர் மெண்டலுக்கு மரபியலின் அடிப்படை நுட்பங்கள் புரிந்திருக்காவிடினும், உயிரினங்களின் பாரம்பரிய இயல்புகளுக்குக் காரணம், பரம்பரையூடாகக் கடத்தப்படக் கூடிய ஏதோ சில அலகுகளே என்பதை அறிந்திருந்தார். அவையே பின்னர் மரபணு அல்லது பரம்பரை அலகு என அறியப்பட்டது. தற்காலத்தில், மரபணுக்கள் பற்றி ஆராய்வதற்கான முக்கிய கருவிகளையும், கோட்பாடுகளையும் மரபியல் ஆராய்ச்சி வழங்குகிறது.
சந்ததிகளூடாகக் கடத்தப்படக்கூடிய பாரம்பரிய இயல்புகள் யாவும் டி.என்.ஏ யில் இருக்கும் மரபணுக்களில் நியூக்கிளியோட்டைடுக்கள் (Nucleotide) ஒழுங்குபடுத்தப்படும் வரிசை முறையில் தங்கியிருக்கும். டி.என்.ஏ யானது ஒன்றுக்கொன்று எதிர்நிரப்பு இயல்புடைய இரு இழைகளால் ஆனது (டி.என்.ஏ யின் படத்தைப் பார்க்க). இந்த இழைகள் ஒவ்வொன்றும் தனித்தனியே ஒரு புதிய துணை இழையைத் தோற்றுவிக்கும் தன்மையைக் கொண்டிருப்பதனால், நகல் எடுக்கும் செயல்முறை மூலம், அவை சந்ததியூடாக இயல்புகளைப் பரம்பரை பரம்பரையாகத் தொடர்ந்து கடத்த உதவும்.
ஒரு உயிரினத்தின் தோற்றம் இயல்புகளைத் தீர்மானிப்பதில் மரபியல் மிக முக்கியப் பங்கு வகித்த போதிலும், அந்த உயிரினத்தில் சூழல் ஏற்படுத்தும் தாக்கத்தைக் கொண்டே அந்த உயிரினத்தின் இறுதியான தோற்றம், இயல்புகள் தீர்மானிக்கப்படுகின்றன.

## வெளி இணைப்புகள்

### தொடர்புடைய இதழ்கள்
* ''இயற்கை மரபியல்''
* ''இயற்கை மறு ஆய்வு மரபியல்''
* ''மனித மூலக்கூறு மரபியல்'' 
* ''மனித மரபியலுக்கான அமெரிக்க இதழ்'' 
* Nature Genomics
* ''மனித மரபியலுக்கான ஐரோப்பிய இதழ்''
* ''Pharmacogenetics''
* *மரபியல் மருத்துவ இதழ்*
* *மேம்பட்ட மரபியல்*
* *மரபியல் மறு ஆய்வு ஆண்டு மலர்*
* *[http://www.genesdev.org/ மரபணு மற்றும் வளர்ச்சி]*
* *[http://jhered.oupjournals.org/ பாரம்பரியம் பற்றிய இதழ்] *

### பிற
* மரபியல் கல்விக்கூடம் 
*  மரபியலுக்கான இணைய நூலகம்
* வில்லியம்  பேட்சனால் ஆதம் செட்குவிக்கிற்கு 1905-ல் எழுதப்பெற்ற ஒரு மடல் 

## அடிக்குறிப்பு

*
சங்கர்

**சங்கர்** அல்லது **ஷங்கர்** என்பது ஒரு சமசுகிருத சொல்லாகும். சங்கரம் என்றால் நன்மை செய்தல் என்பது பொருளாகும். எல்லோருக்கும் நன்மை செய்பவர் என்ற பொருளில் இது சிவனைக் குறிக்கும் சொல்லாக உள்ளது.

ஷங்கர் (அல்லது சங்கர்) எனப்படுபவர் பின்வருவோரில் ஒருவராக இருக்கலாம்.
* ஆனந்த் சங்கர் இந்தியத்  திரைப்பட இயக்குநர்,
* கேணல் சங்கர் - தமிழீழ விடுதலைப் புலிகளின் மூத்த உறுப்பினர்களில் ஒருவர், மாவீரர்.
* கே. சங்கர் பிள்ளை - இந்திய கேலிச்சித்திர ஒவியர்
* கே. சங்கர் - இந்தியத் (தமிழ், இந்தி) திரைப்பட இயக்குநர்
* சங்கர் கணேஷ் - சங்கர், சங்கர்-கணேஷ் என அறியப்படும் இரட்டையர்களுள் ஒருவர். இவர்கள் இருவரும் இணைந்து இந்திய திரையிசை உலகில் 50 ஆண்டுகளுக்கும் மேலாக பணிபுரிந்து வருபவர்கள்.
* சங்கர் சங்கரமூர்த்தி, பிபிசி ஒலிபரப்பாளர்
* சங்கர் மகாதேவன் - இந்திய திரைப்படப் பின்னணிப் பாடகர்,
* சங்கர், மலையாள நடிகர், இயக்குநர்
* லெப்டினன்ட் சங்கர் - தமிழீழ விடுதலைப் புலிகளின் முதல் மாவீரர்.
* ஷங்கர் (திரைப்பட இயக்குநர்) - இந்தியத் (தமிழ், இந்தி) திரைப்பட இயக்குநர்,

பகுப்பு:பக்கவழி நெறிப்படுத்தல்
கோவை தொழில்நுட்பக் கல்லூரி

**கோவை தொழில்நுட்பக்கல்லூரி** (*Coimbatore Institute of Technology*) தமிழ்நாட்டின் கோவை நகரத்தில் உள்ள ஒரு பொறியியல் கல்லூரியாகும். இது 1956 ஆம் ஆண்டு வி. இரங்கசாமி நாயுடு கல்வி அறக்கட்டளையால் தொடங்கப்பட்டது. இது அரசு உதவி பெறும் ஒரு கல்லூரியாகும். 1987 முதல் தன்னாட்சிக் கல்லூரியாக செயல்பட்டு வருகிறது.

## வரலாறு
கோயம்புத்தூர் தொழில்நுட்ப நிறுவனம் 1956 ஆம் ஆண்டில் வி.ரங்கசாமி நாயுடு கல்வி அறக்கட்டளையால்  (வி.ஆர்.இ.டி) நிறுவப்பட்டது. உலகப் புகழ்ப் பெற்ற மாசசூசெட்ஸ் தொழில்நுட்ப நிறுவனம் மற்றும் எம்ஐடி ஸ்லோன் ஸ்கூல் ஆப் மேனேஜ்மென்டில் பயின்றவரும், முன்னாள் நாடாளுமன்ற உறுப்பினரும் தொழிலதிபரும் தொலைநோக்கு சிந்தனையாளருமான  பேராசிரியர் பி. ஆர். ராமகிருஷ்ணன்  கல்லோரியின் முதலாம் முதல்வர் ஆவார்.

இந்த நிறுவனம் 1956 முதல் 1980 வரை மெட்ராஸ் பல்கலைக்கழகத்துடன் இணைக்கப்பட்டிருந்தது, பின்னர் 1980 ஆம் ஆண்டில்  பாரதியார் பல்கலைக்கழகத்துடனும்  2001 இல் அண்ணா பல்கலைக்கழகத்துடனும் இணைக்கப்பட்டது. தொழில்நுட்பக் கல்விக்கான அகில இந்திய கவுன்சில் மற்றும் தேசிய அங்கீகார வாரியத்தால் அங்கீகரிக்கப்பட்ட  இந்த நிறுவனம் 1987 ஆம் ஆண்டிலிருந்து  தன்னாட்சி அந்தஸ்துடன் செயல்பட்டுவருகிறது

## கல்வித் திட்டங்கள்

## வெளி இணைப்புகள்
* கல்லூரியின் அதிகாரபூர்வ வலைத்தளம்

## மேற்கோள்கள்

பகுப்பு:கோயம்புத்தூரிலுள்ள பொறியியல் கல்லூரிகள்
டாட்டா எலக்சி

**டாடா எலக்சி (Tata Elxsi)** என்பது இலத்திரனியல் மற்றும் கணினி வரைகலை சார்ந்த துறைகளுக்கான வன்பொருள் மாதிரி மற்றும்  மென்பொருள் உருவாக்கத்தில் ஈடுபட்டுள்ள நிறுவனமாகும். இது இந்தியாவின் பெரிய தொழில் நிறுவனக் குடும்பமான டாடா குழுமத்தின் ஒரு பிரிவாகும்.

இது பெங்களூரை தலைமையிடமாக கொண்டு இயங்குகிறது. 

**கிளைகள்**: திருவனந்தபுரம்,சென்னை, மும்பை.

## வெளி இணைப்புகள்
* அலுவலக வலைத்தளம்

## குறிப்புகளும் மேற்கோள்களும்

பகுப்பு:டாட்டா குழுமம்
வேங்கடசூரி சுவாமிகள்

**வேங்கடசூரி சுவாமிகள்** (1817-1889) ஒரு பன்மொழிப் புலவரவார்.

## வாழ்க்கைக் குறிப்பு
தஞ்சை, அய்யம்பேட்டைக்கு அருகில் உள்ள இராமச்சந்திராபுரம் என்ற ஊரில், வைதீக புரோகிதத்தை தொழிலாக கொண்ட நாராயண சர்மா என்பவருக்கும், தாய் அரங்கநாயகி தேவி அம்மையாருக்கும் பிறந்தார்.

வேங்கடசூரி சுவாமியின் இயற்பெயர் சுப்புராமன். தமது 15ம் அகவையில் நரசிம்மமூர்த்தியின் உபாசகராகி கவி பாடும் திறன் பெற்றார். பின் வாலாசாப்பேட்டை வேங்கடரமண பாகவதரின் சீடராகி கர்நாடக சங்கீதம் மற்றும் ஹடயோகம் பயின்றார். சமசுகிருதம், தெலுங்கு, சௌராட்டிர மொழி மற்றும் தமிழ் முதலிய மொழிகளிலும், குலத்தொழிலான வைதீகம் மற்றும் புரோகிதத்திலும் புலமை பெற்றார்.

தமது 21வது அகவையில் இலக்குமிதேவி என்ற பெண்மணியை மணந்து இல்லறம் நடத்தினார். பரமக்குடியில் ஆறு ஆண்டுகள் வசித்த பின்னர் தஞ்சையில் 25 ஆண்டுகள் வசித்ததால் இவரை **தஞ்சாவூர் அய்யான்** என்று புகழ் பெற்றார்.

பிற்காலத்தில் மதுரை, தெற்குமாசி வீதியில் உள்ள திரௌபதி அம்மன் கோயிலில் தங்கி சௌராஷ்டிர மொழியை மேம்படுத்த பள்ளிக்கூடத்தை நடத்தினார். வேங்கடசூரி சுவாமிகள் இரண்டாம் முறை காசிக்கு புனிதப்பயணம் மேற்கொண்டு திரும்புகையில் யமுனை ஆற்றாங்கரையில் தமது 72ம் அகவையில் வைகுண்டப்பதவியை அடைந்தார்.

## விருதுகள்
தஞ்சை மராத்திய அவையில் சமசுதான பண்டிதராக விளங்கிய வேங்கடாச்சாரியை தர்க்க வாதத்தில் வென்று தமது புலமையை நிலை நாட்டியதால் ‘வேங்கடசூரி’ என்ற பட்டத்தை பெற்று தஞ்சை மன்னரவைப் புலவரானார். ”சூரி” என்றால் மராத்திய மொழியில் ”வென்றவன்” என்றும், சமசுகிருத மொழியில் ”பெரும் புலவர்” என்று பொருள்படும். மேலும் தஞ்சை சரசுவதி மகால் நூல் நிலைய ஆராய்ச்சி உறுப்பினர் தகுதி மன்னரால் வழங்கப்பட்டு பெருமை பெற்றார்.

## வாழ்நாள் சாதனைகள்
* சௌராட்டிர மொழியில் இசை வடிவில் முழு இராமாயணத்தை பாடி உள்ளார். (இதனை சௌராட்டிர மொழி வளர்ச்சி குழுவினர் 1904ல் தெலுங்கு & தமிழ் மொழியில் வெளியிட்டனர்)
* தியாகப்பிரம்மம் தியாகராசஜரின் தெலுங்கு மொழி]]யில் இயற்றிய நவுகா சரித்திரம் எனும் இசை நாடக நூலை  சமசுகிருதத்த்ல் மொழி பெயர்த்துள்ளார்.  
* சௌராட்டிரமொழியை செம்மைப்படுத்தி புதிய பாட நூல்களை வெளியிட்டார்
* இதிகாச, புராண உபந்யாசங்களில் தன்னிகரில்லாதவர்.

## உசாத்துணைகள்
* சௌராட்டிரர் வரலாறு, கே.ஆர்.சேதுராமன், 2008
* சௌராட்டிர பிராமணர் சரித்திரம், கே.ஏ.அன்னாசாமி சாத்திரியார், 1914

## வெளி இணைப்புகள்
* சௌராட்டிரர் சமூக வரலாறு கேட்க 
* http://sapovadia.wordpress.com/2012/04/03/saurashtra-a-language-region-culture-community 
* http://www.boloji.com/index.cfm?md=Content&sd=Articles&ArticleID=759  History of Saurashtrians of Tamilnadu

பகுப்பு:சௌராட்டிரர்
பகுப்பு:சௌராட்டிர அறிஞர்கள்
பகுப்பு:சௌராட்டிர நபர்கள்
வேங்கடரமண பாகவதர்

**வேங்கடரமண பாகவதர்** (18-2-1781 - 18-12-1874) சௌராட்டிர மொழி, தமிழ், சமஸ்கிருத மொழி மற்றும் தெலுங்கு மொழிகளில் புலமையும், கருநாடக பக்தி இசையில் மிகுந்த தேர்ச்சியும் உடையவராய் விளங்கியவர். தஞ்சாவூர் மாவட்டம் அய்யம்போட்டையில், குப்பையா நன்னுசுவாமி பாகதவருக்கு ஐந்தாம் மகனாகப் பிறந்தவர்.இவரும், இவரின் மகன் கிருஷ்ணசாமி பாகவதரும் தியாகராஜ சுவாமியின் சீடர்களாக விளங்கியவர்கள்.

## வாழ்நாள் சாதனைகள்
இவர் தியாகராஜரின் தலைமை மாணவர் ஆவார். தெலுங்கு மற்றும் சௌராட்டிர மொழியில் பல்வேறு பக்திக் கீர்த்தனைகளை இயற்றியுள்ளார். தமது அனைத்து தெலுங்கு கீர்த்தனைகளின் இறுதியில் **தியாகராஜ** என்ற முத்திரையிட்டுக் குரு காணிக்கையாக செலுத்தியுள்ளார்.

தியாகராச சுவாமிகள் தெலுங்கு மொழியில் இயற்றிய **நௌகா சரிதம்** எனும் நூலை, வேங்கடரமண பாகவதவர் சமஸ்கிருத மொழியில் மொழிபெயர்த்துள்ளார்.

தியாகராஜர் மறைவுக்குப் பின்னர் வேலூர் மாவட்டத்தில் உள்ள வாலாஜாப்பேட்டைக்கு குடிபெயர்ந்தார்.  தியாகராஜர் பயன்படுத்திய பாதுகை, பாராயணம் செய்த தெலுங்கு பாகவத நூல், கையெழுத்து ஏட்டுச் சுவடிகள், ஸ்ரீ வேங்கடரமணபாகவதரின் பாதுகைகள், பூஜா பாத்திரங்கள், அவர் இயற்றிய கீர்த்தனைகள், புதிய வர்ணங்கள், ஸ்வர ஜதிகள் முதலியவை அடங்கிய அற்புத பொக்கிஷமான ஏட்டுச் சுவடிகளை பாதுகாத்து வந்தார்.

வேங்கடரமணரின் மறைவிற்குப் பின் அவரிடம் ஏட்டுச் சுவடிகள் மற்றும் அவர் பயன்படுத்திய பூஜைப் பொருட்கள் மதுரை சௌராட்டிர சபையைச் சேர்ந்த வேங்கடரமண மந்திரத்தில் பாதுகாக்கப்பட்டு வருகின்றன.

தஞ்சை மாவட்டம் அய்யம்பேட்டையில் வேங்கடரமணரது பிறந்தநாள் விழா ஆண்டுதோறும் செளராட்டிரர்களால் மிகவும் சிறப்பாகக் கொண்டாடப்படுகிறது.

வேங்கடரமணரின் கர்நாடக பக்தி இசையை பாராட்டி, அவரின் உருவம் பதித்த அஞ்சல் வில்லையை இந்திய அஞ்சல் துறை 2009-ஆம் ஆண்டில் வெளியிட்டது.

## மேற்கோள்கள்


## வெளி இணைப்புகள்
* http://www.venkataramanabhagavadar.org/Index.html 
* http://sangeetasagaram.blogspot.in/2011/10/walajpet-venkataramana-bhagavatar.html
* வேங்கடரமண பாகவதரின் நினைவு இல்லம், வாலாஜாப்பேட்டை
* வேங்கடரமண பாகவதரின் வலைதளம்

பகுப்பு:18 ஆம் நூற்றாண்டுக் கருநாடக இசைக் கலைஞர்கள்
பகுப்பு:கருநாடக இசைக் கலைஞர்கள்
பகுப்பு:வைணவ அடியார்கள்
பகுப்பு:1781 பிறப்புகள்
பகுப்பு:1874 இறப்புகள்
பகுப்பு:சௌராட்டிரர்
பகுப்பு:சௌராட்டிர அறிஞர்கள்
பகுப்பு:இந்து சமயப் பெரியார்கள்
பகுப்பு:சௌராட்டிர நபர்கள்